stanford-oval/wikipedia huggingface dataset:
Yatzy
Muunnelmia

Pakko-Yatzy
Peli pelataan järjestyksessä ylhäältä alas.
Osto-Yatzy
Pelataan normaalisti, mutta jos pelaaja ei käytä kaikkia kolmea heittoaan, hän saa käyttämättömistä heitoista tulitikun (tai vastaavan merkin, esimerkiksi pelikortin. Kaikki pelikortit ovat aina samanarvoisia sekä yhdellä kortilla saa aina yhden heiton). Tikkuja saa siis yhden heiton jälkeen kaksi tai kaksi heittoa käytettyään yhden (jos pelaaja ei käytä jäljellä olevia heittoja). Saamillaan tikuilla pelaaja voi myöhemmin "ostaa" lisäheittoja. Eräässä muunnelmassa ei saa tikkuja, ellei pysty merkitsemään nollaa ylittävää tulosta. Esimerkiksi ei ole sallittua ensimmäisen heiton jälkeen ilmoittaa: "vedetään pieni suoraan nolla, 2 tikkua".
Monen sarakkeen Yatzy
Pelataan useaa saraketta kerrallaan. Yksi tällainen versio on Kerroin-Yatzy, jossa ensimmäiseen sarakkeeseen merkitään pisteet normaalisti, toiseen sarakkeeseen tulos kaksinkertaisena, kolmanteen kolminkertaisena, jne. Yleensä pelataan kahdella tai kolmella sarakkeella. Pelaaja saa täysin vapaasti päättää, mihin ruutuun tuloksensa panee. Toisessa versiossa ensimmäinen sarake on vapaa sarake, toinen sarake Pakko-Yatzy ylhäältä alas ja kolmas Pakko-Yatzy alhaalta ylös. Molemmissa versioissa kaikki pisteet lasketaan lopussa yhteen.
Maxi Yatzy
Peliä pelataan 5 nopan sijasta kuudella nopalla. Lisäksi pelissä on uusia yhdistelmiä: kolme paria, viitoisluku, talo (neloisluku ja pari), sauna (kaksi kolmoislukua), täyssuora (1-6), josta saa 30 pistettä. Tässä Yatzyssa Yatzy vaati kuusi samaa, mutta siitä saa sata pistettä ja yläkerran bonuksen saamiseksi pitää saada 84 pistettä.
Amerikkalainen muunnelma
Amerikkalaisessa muunnelmassa Täyskäsi (mökki) on aina 25 pistettä, pieni suora 30 pistettä ja suuri suora 40 pistettä. Pieni suora ei ole 1-5 vaan neljän suora (1-4, 2-5 tai 3-6) ja suuri suora on viiden suora (1-5 tai 2-6). Kolmoisluvussa sekä neloisluvussa lasketaan kakikien noppien summa (esim. 4, 4, 4, 2 ja 6 olisi molemmissa Yatzeissa kolmoisluku, mutta amerikkalaisessa muunnelmassa siitä saa 20, kun tavallisessa Yatzyssa siitä saisi vain 12). Paria ja kahta paria ei ole amerikkalaisessa muunnelmassa.
Yhdistelmä-Yatzy
Peliä pelataan monessa sarakkeessa yhtä aikaa, eri muunnelmia eri sarakkeissa. Eli yksi pelaaja vuorollaan pelaa vaikkapa pakkoyatzya, normaalia yatzya ja ostoyatzya yhtä aikaa. Kaikki pisteet lasketaan lopussa yhteen.
7-Yatzy
Muunnelma Yatzystä, jossa käytetään seitsemää noppaa. Tässä Yatzyssa on Maxi Yatzyn uusien yhdistelmien lisäksi myös muita uusia yhdistelmiä.
Yatzyn pöytäkirja
Wikiuutiset

| Wikiuutiset |
| --- | --- |

 Kuvakaappaus Wikiuutisten suomenkielisestä etusivusta vuodelta 2018.
Verkkosivusto:  www.wikinews.org
Kaupallinen:  ei
Tyyppi:  verkkouutiset
Rekisteröinti:  vapaaehtoinen
Omistaja:  Wikimedia Foundation
Luonut:  Wikimedian yhteisö
Avattu:  2004 (englanniksi)
Nykyinen tila:  aktiivinen
Wikiuutiset (engl. Wikinews) on Wikimedia Foundationin hallinnoima vapaan sisällön uutislähde. Wikiuutiset soveltaa wikiperiaatetta uutistuotantoon.
Wikiuutisten suomenkielinen versio avattiin 25. marraskuuta 2007.
Historia

Kaksi riviä pitkä ensimmäinen ehdotus Wikiuutisten perustamisesta luotiin tammikuussa 2003 Wikipedian yhteisöön Meta-Wikiin. Ehdottajana toimi Daniel Alstron käyttäjätunnuksella Fonzy. Varsinaisen kehitystyön aloitti saksalainen ohjelmistosuunnittelija ja toimittaja Erik Möller. Projektin ideana oli perustaa sisarprojekti, joka kattaa "uutiset monista eri aihealueista, puolueettomasti ja täsmällisesti." Wikipedian pitkäaikaisten muokkaajien vastustus alkuvaiheessa raivasi tietä perusteelliselle keskusteluille siitä, miten se voitaisiin toteuttaa yhtenä Wikimedia Foundationin projektina.
Marraskuussa 2004 perustettiin kokeiluwiki sen selvittämiseksi, miten yhteistyönä toteutettu uutissivusto toimisi. Vuonna 2004 sivusto siirrettiin pois "demo"-tasosta beta-tasoon. Saksankielinen versio perustettiin samaan aikaan. Piakkoin Wikinewsistä julkaistiin myös hollannin-, ranskan-, espanjan-, ruotsin-, bulgarian-, puolan-, portugalin-, romanian-, ukrainan-, italian-, serbian-, japanin-, venäjän-, heprean-, arabian-, thain-, norjan- ja kiinankieliset versiot (kyseisessä aikajärjestyksessä). Vuonna 2007 Wikinewsin eri kieliversioita oli jo 23.
Englanninkielinen Wikinewsin versio saavutti 13. maaliskuuta 2005 tuhannen artikkelin rajapyykin. Runsaan vuoden kuluttua sinne kirjoitettiin viidestuhannes uutinen. Suomenkielinen versio Wikiuutiset saavutti viidensadan uutisen rajapyykin 26. heinäkuuta 2008.
Lisäprojektit

Vaikkakin Wikinews keskittyy pääasiassa tekstiartikkeleihin, sen jäsenet laajentavat ideaa muuhun mediaan. Näitä projekteja ovat muun muassa puhuttu Wikinews, jossa artikkelit ovat kuunneltavissa Ogg Vorbis -muodossa ja tulostettava Wikinews, joka on päivittäinen painos Wikinewsistä ja tarkoitettu tulostettavaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Wikiuutiset
Englanninkielinen Wikinews
Monikielinen Wikinews-portaali
Wired News: Wikipedian luojat siirtyvät uutisiin
Hankkeet: Wikipedia • Wikisanakirja • Wikisitaatit • Wikiaineisto • Wikikirjasto • Wikimedia Commons • Wikispecies • Wikiuutiset • Wikiopisto • Wikidata • Wikimatkat

Tapaamiset: Wikimania

Tunnettuja henkilöitä: Jimmy Wales • Katherine Maher • Larry Sanger

Organisaatioita: Wikimedia Suomi • Wikimedia Sverige • Wikimedia Eesti • Wikimedia Norge • Wikimedia Deutschland • Wikimedia France • Wikimedia Russia·
Sademetsäkäpinkäinen

| Sademetsäkäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Afrikankäpinkäiset Campephaga
Laji::  petiti
Kaksiosainen nimi
 Campephaga petiti  Oustalet, 1884 
Katso myös
   Sademetsäkäpinkäinen Wikispeciesissä   Sademetsäkäpinkäinen Commonsissa 
Infobox OKNimi-testi OKIUCN-testi OK: 
Sademetsäkäpinkäinen (Campephaga petiti) on käpinkäisten heimoon kuuluva varpuslintu.
Levinneisyys

Sademetsäkäpinkäistä tavataan Angolassa, Kamerunissa, Kongossa, Kongon demokraattisessa tasavallassa, Gabonissa, Keniassa, Nigeriassa ja Ugandassa. Lajin ei uskota olevan vaarassa, ja se on luokiteltu elinvoimaiseksi.
Samuel Hodgetts

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Samuel Ernest Hodgetts (28. lokakuuta 1877 Birmingham – 1944 Birmingham) oli brittiläinen voimistelija ja olympiamitalisti. Hän sijoittui moniottelun yksilökilpailussa kuudenneksi vuoden 1908 kesäolympialaisissa Lontoossa, ja Tukholman vuoden 1912 kesäolympialaisissa hän jäi siinä 25. sijalle. Tukholman kisoissa hän oli lisäksi mukana saamassa pronssia joukkuevoimistelussa.
Vuoden 1920 kesäolympialaisissa Antwerpenissä Hodgetts kuului viidenneksi sijoittuneeseen joukkueeseen.
Yhdysvaltain presidentinvaalit 1912

Yhdysvaltain presidentinvaalit 1912 järjestettiin 5. marraskuuta 1912. Vaalit voitti demokraatti Woodrow Wilson haastajinaan progressiivi Theodore Roosevelt ja republikaani William Howard Taft.
Aluksi Roosevelt ja Taft kilpailivat republikaanisen puolueen ehdokkuudesta. Rooseveltin hävittyä hän loi vaaleja varten oman puolueensa, myös "Bull Moose Partyksi" kutsutun Progressiivisen puolueen.
Ehdokkaat

Demokraattinen puolue:
Woodrow Wilson, New Jerseyn kuvernööri
Champ Clark edustajainhuoneen puhemies
Judson Harmon, Ohion kuvernööri
Oscar Underwood, edustajainhuoneen enemmistöjohtaja
Eugene Foss, Massachusettsin kuvernööri
Thomas R. Marshall, Indianan kuvernööri
Simeon E. Baldwin, Connecticutin kuvernööri
Progressiivinen puolue:
Theodore Roosevelt, Yhdysvaltain entinen presidentti
Republikaaninen puolue:
William Howard Taft, Yhdysvaltain istuva presidentti
Theodore Roosevelt, Yhdysvaltain entinen presidentti
Robert M. La Follette, senaattori
Sosialistinen puolue:
Eugene V. Debs, ammattiyhdistysjohtaja
Aiheesta muualla

Geoelections - Kartta vuoden 1912 presidentinvaalien annetuista äänistä (englanniksi)
Yhdysvaltain presidentinvaalit 1920

Yhdysvaltain presidentinvaalit 1920 järjestettiin 2. marraskuuta 1920. Vaalit voitti republikaani Warren Harding haastajanaan demokraatti James M. Cox. Vaalien tärkeimpiä kysymyksiä olivat ensimmäisen maailmansodan jälkeiset rauhansopimukset ja Yhdysvaltain jäsenyys Kansainliitossa.
Entisen presidentin, Theodore Rooseveltin mahdollisuuksiin republikaanien ehdokkaana uskottiin vahvasti, mutta hän kuoli sydänkohtaukseen 6. tammikuuta 1919. Täten Warren Hardingista tuli puolueen "musta hevonen" -ehdokas.
Vaalit olivat ensimmäiset Yhdysvaltain presidentinvaalit, joissa naiset saivat äänestää. Tämä ilmeni äänestäneiden määrän merkittävänä kasvuna.
Ehdokkaat

Demokraattinen puolue:
James M. Cox, Ohion kuvernööri
William Gibbs McAdoo, entinen valtiovarainministeri
Alexander Mitchell Palmer, oikeusministeri
Al Smith, New Yorkin kuvernööri
John W. Davis, suurlähettiläs
Edward I. Edwards, New Jerseyn kuvernööri
Woodrow Wilson, Yhdysvaltain istuva presidentti
Robert Latham Owen, senaattori
Republikaaninen puolue:
Warren Harding, senaattori
Leonard Wood, kenraalimajuri
Frank Orren Lowden, Illinoisin kuvernööri
Hiram Johnson, senaattori
William Cameron Sproul, Pennsylvanian kuvernööri
Nicholas Murray Butler, Columbian yliopiston johtaja
Calvin Coolidge, Massachusettsin kuvernööri
Robert M. La Follette, senaattori
Theodore Roosevelt, Yhdysvaltain entinen presidentti (kuoli ennen vaaleja)
Sosialistinen puolue:
Eugene V. Debs, ammattiyhdistysjohtaja
Aiheesta muualla

Geoelections - Kartta vuoden 1920 presidentinvaalien annetuista äänistä (englanniksi)
Yhdysvaltain presidentinvaalit 1916

Yhdysvaltain presidentinvaalit 1916 järjestettiin 7. marraskuuta 1916. Vaalit voitti istuva presidentti, demokraatti Woodrow Wilson haastajanaan republikaani Charles Evans Hughes. Wilson oli demokraattisen puolueen ainoa presidenttiehdokas.
Vaalit järjestettiin keskellä ensimmäistä maailmansotaa Yhdysvaltojen ollessa edelleen puolueeton valtio. Vaikka Yhdysvallat olikin selvästi kääntynyt ympärysvaltoja kohti, monet äänestäjät halusivat maan pysyvän puolueettomana. Entisen presidentti Wilsonin vaalilause olikin "He kept us out of war" (suom. hän piti meidät poissa sodasta).
Ehdokkaat

Demokraattinen puolue:
Woodrow Wilson, Yhdysvaltain istuva presidentti
Republikaaninen puolue:
Charles Evans Hughes, korkeimman oikeuden tuomari
John W. Weeks, senaattori
Elihu Root, entinen senaattori, ulkoministeri ja sotaministeri
Charles W. Fairbanks, Yhdysvaltain entinen varapresidentti
Albert B. Cummins, senaattori
Theodore E. Burton, entinen senaattori
Aiheesta muualla

Geoelections - Kartta vuoden 1916 presidentinvaalien annetuista äänistä (englanniksi)
Yuka Saso

Saso vuonna 2018
Yuka Saso (20. kesäkuuta 2001, San Ildefonso) on filippiiniläinen golfaaja.
Saso voitti vuoden 2018 Aasian kisoissa kaksi kultaa, kun hän voitti sekä yksilökilpailun että oli mukana joukkuekilpailun voittaneessa joukkueessa. Saso on kilpaillut ammattilaisena vuodesta 2020 lähtien, jolloin hän alkoi kilpailemaan LPGA:n Japanin tourilla. Hän voitti debyyttivuonnaan kaksi kilpailua: Nitori Ladies Golf Tournamentin ja NEC Karuizawa 72 Golf Tournamentin.
Huhtikuussa 2021 Saso oli LPGA:n rankingissa (Rolex Rankings) 43.
Ähtävän kirkko

| Ähtävän kirkko |
| --- | --- |
 Ähtävän kirkko ja kellotapuli
Sijainti:  Ähtävä
Koordinaatit:  63°35′37.6″N, 023°03′10.5″E
Seurakunta:  Esse församling
Rakentamisvuosi:  1770 tapuli 1779
Suunnittelija:  Matti Honka
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ähtävän kirkko (ruots. Esse kyrka) on Ähtävällä nykyisessä Pedersören kunnassa sijaitseva puurakenteinen tasavartinen ristikirkko vuodelta 1770. Kirkko vihittiin käyttöön kynttilänpäivänä 1771. Se nimettiin kuningas Kustaa III:n puolison, kuningatar Sofia Magdalenan ja kuninkaan sisaren, prinsessa Sophia Albertinan mukaan Magdalena Sofian kirkoksi. Nimi painui unhoon, mutta löydettiin vuonna 2012. Kellotapuli on erillinen, kirkon katolla ristikeskuksessa on pieni torni.
Kirkon vaivaisukko
Kirkon sisustusta pidetään poikkeuksellisen hienona. Ristikirkon alttari on alkuperäisellä paikalla kahden ristisakaran kulmauksessa ja saarnastuoli on sitä vastapäätä. Alttaripöytä, alttarikaide, alttarilaite ja saarnastuoli ovat sekoitus myöhäisbarokkia, rokokoota ja uusklassismia. Ne on tehty 1810-luvulla ja koristeltu  yltäkylläisin puuleikkauksin ja kultauksin. Suunnittelijoina ja tekijöinä olivat paikkakunnan puusepät Berklars-snickarn ja Jofs-snickarn. Virsitaulu on rokokootyyliä, hyvin koristeellinen ja kullattu. Alttaritaulu on Gustaf Erik Hedmanin maalaama. Yläosa kuvaa Ristiinnaulittua ja alaosa Pyhää ehtoollista. Taulu on kopio Margareta Capsian maalaamasta alttaritaulusta. Länsisakaran ikkunan lasimaalauksen teki vuonna 1940 Lennart Segerstråle. Kirkonalkuperäisvärit olivat punamulta ja ikkunaremontissa vuonna 2023 todettiin että ikkunoiden alkuperäsiväri oli sinininen.[lähde? ]
Kirkon urut rakensi Kangasalan urkutehdas vuonna 1970. Ruotsalainen Åkerman & Lundin urkurakentamo laajensi ne 1997 18-äänikertaisiksi.
Pohjalaistyyppisen kellotapulin rakentajana pidetään Antti Hakolaa, tapuli valmistui 1779. Hirsinen lainamakasiini on vuodelta 1857. Tapulissa on kolme kelloa, seurakunnan vanhin kello on vuodelta 1731.
Kellotapulin ulkopuolella seisova vaivaisukko on valmistunut vuoden 1860 tienoilla ja puettu Suomen sodan ajan ruotsalaissotilaaksi.
Kirkon sijainti on erikoinen, sillä kylässä on ”Kyrkbacka” eli kirkonmäki, joka on parin kilometrin päässä kirkolta. Perimätiedon mukaan kirkon paikasta oli erimielisyyksiä. Nykyisen kirkon tienoilla sanotaan olleen pakanallisen uhrilähteen, joka saattaa selittää kirkon sijainnin.
Aiheesta muualla

Kuvia tai muita tiedostoja aiheesta Ähtävän kirkko Wikimedia Commonsissa
Yuika Sugasawa

| 0 | 1 | 2 |
| --- | --- | --- |

Henkilötiedot
Koko nimi: Yuika Sugasawa
Syntymäaika: 5. lokakuuta 1990 (ikä 34)
Syntymäpaikka: Chiba, Japani
Kansalaisuus: Japani
Pelipaikka: Hyökkääjä
Pituus: 168 cm
Seura
Seura: Urawa Reds
Pelinumero: 9
Seurat
| Vuodet | Seura | O (M) |
| 2008–2012 2013–2016 2017– | Albirex Niigata JEF United Chiba Urawa Reds | 60 (19) 79 (44) 36 (16) |
Maajoukkue
| 2010– | Japani | 67 (19) |
 Seurajoukkueuran tilastot kattavat vain kansalliset sarjat.
Yuika Sugasawa (s. 5. lokakuuta 1990) on japanilainen jalkapalloilija, pelipaikaltaan hyökkääjä. Japanin naisten jalkapallomaajoukkueessa hän on pelannut 67 maaottelua tammikuusta 2010 alkaen ja tehnyt niissä 19 maalia. Hän edustaa seuratasolla Urawa Red Diamondsia.
Sugasawa saavutti MM-hopeaa 2015. Hän pelasi turnauksessa kolmessa alkulohko-ottelussa ja pääsi kentälle myös loppuottelun ensimmäisellä jaksolla Japanin ollessa Yhdysvaltoja vastaan tappiolla maalein 1–4 (ottelu päättyi 2–5). Sugasawa teki voittomaalin lukemiin 2–1 päättyneessä alkulohko-ottelussa Kamerunia vastaan. MM-kilpailuissa 2019 hän pelasi kolmessa ottelussa avauskokoonpanossa ja tuli yhdessä ottelussa vaihtopelaajana kentälle. Hän teki maalin alkulohko-ottelussa Skotlantia vastaan.
Saartokalastus

Nuottakalastusta.
Saartokalastus on kalastustapa, jolla kalan liikkumista rajoitetaan siten, että saaliskala voidaan ottaa kiinni. Saartokalastusmuotoja ovat haavikalastaminen ja nuottakalastaminen.
Haavikalastaminen

Haavikalastamisessa kala nostetaan haavin avulla veneeseen tai rannalle. Haavia käytetään myös muiden kalastuslajien pyydysten kokemisessa eli kalan poistamisessa pyydyksestä. Varretonta narulla nostettavaa haavia kutsutaan liipiksi. Liipiä käytetään Suomessa järvillä turoilla eli onkirisuilla kalastettaessa.
Nuottakalastaminen

Nuotta on kalaverkko, joka nostetaan vedestä kääntämällä, jolloin kalat jäävät nuottaan. Nuottakalastusta harjoitetaan myös järvenjäillä talvella. Kulteet ovat tasaliinaisia virtanuottia, joilla kalastetaan lohia ja siikoja. Vedat ovat pieniä nuottia, joilla kaksi tai kolme henkilöä voivat kalastaa kahlaten. Vedojen avulla saadaan lähinnä vain pikkukaloja. Kuuritsa on kolmen henkilön jäällä jalaksin vedettävä nuotta. Havaspussi tai toiselta nimeltään havaspovi on suuri nuotta, jota myötävirtaan kalojen takaa vetäen voidaan saada lohia ja siikoja. Keskipovisia nuottia käytetään sekä avovesissä että talvella jään alla. Kohonuotalla voidaan pyytää kesällä muikkuja. Kohonuotta pysyy pinnalla kannattimien avulla.
Yukako Kawai

| Mitalit | Mitalit | Mitalit |  |
| --- | --- | --- | --- |
|  Yukako Kawai Tokion olympialaisissa. |  Yukako Kawai Tokion olympialaisissa. |  Yukako Kawai Tokion olympialaisissa. |  |
Maa:   Japani
Naisten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 62 kg |  |
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 57 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2018 | 62 kg |  |
|  Pronssia | Nur-Sultan 2019 | 62 kg |  |
| AM-kilpailut  | AM-kilpailut  | AM-kilpailut  |  |
|  Kultaa | New Delhi 2020 | 62 kg |  |
|  Hopeaa | Xi'an 2019 | 62 kg |  |
Yukako Kawai (jap. 川井友香子, s. 27. elokuuta 1997) on japanilainen vapaapainija ja olympiavoittaja.
Kawai on otellut vuodesta 2015 lähtien aikuisten kilpailuissa. Ennen tätä hänellä on kadetti-ikäisten MM-pronssia vuodelta 2014. Ensimmäisiin aikuisten arvokisoihin Kawai osallistui vuonna 2017, mutta oli MM-kilpailuissa kahdeksas. Hän voitti World Cupin 2017 ja 2018. Vuonna 2018 hän voitti lisäksi Japanin mestaruuden. Hän myös saavutti uransa ensimmäisen aikuisten arvokisamitalin, kun oli toinen Budapestin MM-kilpailujen 62 kg sarjassa. Lisäksi hän voitti alle 23-vuotiaiden MM-kultaa samana vuonna. Vuonna 2019 Kawai voitti World Cupin, oli toinen Xi'anin AM-kilpailuissa ja kolmas Nur-Sultanin MM-kilpailuissa. Vuonna 2020 Kawai voitti uransa ensimmäisen AM-kullan New Delhissä 62 kg sarjassa. Hän voitti kultaa vuodelle 2021 siirrettyjen Tokion olympialaisten 62 kg:n sarjassa.
Saksalaiset makkarat

Valikoima makkaroita. Saksalaisen luokittelun mukaan Brühwurst eli haudutettu makkara, Kochwurst eli keittomakkara ja Rohwurst eli raakamakkara.
Saksalaiset pitävät Saksaa makkaran alkukotina. Makkarat jaetaan seuraaviin päälajeihin:
Brühwurst, haudutettu makkara
Rohwurst, raakamakkara
Kochwurst, keittomakkara
Saksassa meetvursti ja salami luokitellaan raakamakkaroiksi, koska niitä ei ole kypsennetty. Haudutettuihin makkaroihin kuuluvat nakit, frankfurtin- ja wieninmakkarat. Keittomakkaroihin taas lasketaan makkarat, joiden raaka-aineet on kypsennetty, esimerkiksi maksamakkara.Kochwursteihin eli keittomakkaroihin kuuluu muun muassa miedosti useilla mausteilla maustettu braatvursti, joka sopii aamiaismakkaraksi, grillaamiseen tai muuhun ruuanlaittoon. Rohwursteihin eli raakamakkaroihin kuuluvat kuivattu Landjaeger sekä pekonia sisältävät Aalrauchmettwurst ja Shinkenmettwurst.
Aiheesta muualla

Kuvia tai muita tiedostoja aiheesta Saksalaiset makkarat Wikimedia Commonsissa
Émile Nelligan

Émile Nelligan.
Émile Nelligan (24. joulukuuta 1879 Montréal, Quebec – 18. marraskuuta 1941 Montréal, Quebec) oli kanadalainen ranskaksi kirjoittanut runoilija.
Nelligan syntyi Montréalissa irlantilaiselle isälle ja kanadanranskalaiselle äidille. Hän aloitti ja loi uransa hyvin nuorena; varhaisia runoja julkaistiin Montréalissa jo niiden kirjoittajan ollessa 16-vuotias.
Nelligan joutui vuonna 1899 sairaalahoitoon jouduttuaan psykoottiseen tilaan, josta hän ei koskaan toipunut täydellisesti. Suurimman maineensa hän saavutti vasta sairastumisensa ja varsinkin vuonna 1941 tapahtuneen kuolemansa jälkeen; vuonna 1979 alettiin jakaa pohjoisamerikkalaista ranskankielisen runouden Émile Nelligan -palkintoa.
Samsung Gear 2

| Samsung Gear 2 |
| --- | --- |


Valmistaja:  Samsung Electronics
Julkaistu:  11. huhtikuuta 2014
Edeltäjä:  Samsung Galaxy Gear
Seuraaja:  Samsung Galaxy Gear S
Näyttö:  1,63"
Suoritin:  Exynos 3250
Muisti:  4 Gt
Keskusmuisti:  512 Mt
Kamera:  2 Mpix
Infobox OKVirheellinen NIMI-arvo: 
Samsung Gear 2 on Samsungin 11. huhtikuuta 2014 julkaisema älykello. Se on osa Samsung Gear -sarjaa.
Samsung S5600

| Samsung S5600 |
| --- | --- |

Valmistaja:  Samsung Electronics
Julkaistu:  kesäkuu 2009
Käyttöverkot:  2G, 3G
Mitat:  102,8 × 54,8 × 12,9 mm
Paino:  96 g
Näyttö:  2,8"
Näytön kuvatarkkuus:  240 × 320 px
Muisti:  80 Mt
Takakamera:  3,15 megapikseliä
Valmiusaika:  300 h
Puheaika:  3 h
Akku:  1 000 mAh
Liitännät:  USB
Muistikorttipaikka:  tukee enintään 16 gigatavun microSD-kortteja
Infobox OKNimi-testi OK: 
Samsung S5600 (tunnetaan myös nimillä Samsung Preston ja Samsung Player Star) on Samsung Electronicsin valmistama 2,8 tuuman kosketusnäytöllä varustettu älypuhelin. Puhelin julkistettiin maaliskuussa 2009 ja sen myynti alkoi kesäkuussa samana vuonna.
Puhelin painaa 96 grammaa ja sen mitat ovat 102,8 × 54,8 × 12,9 millimetriä. Puhelimessa on 2,8 tuuman näyttö, jonka tarkkuus on 240 × 320 pikseliä. Akku on 1000 milliampeeritunnin helposti irrotettava akku. Puhelimessa on 3,15 megapikselin takakamera, 80 megatavua muistia, ja siihen mahtuu 2 000 puhelinnumeroa.
Yrjänänlampi

| Yrjänänlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi, Hankasalmi
Koordinaatit:  62°31′54″N, 26°20′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Laskujoki:  Yrjänänjoki Murtojokeen 
Järvinumero:  14.367.1.008
Mittaustietoja
Pinnankorkeus:  118 m  
Pituus:  650 m  
Leveys:  380 m  
Rantaviiva:  1,574 km  
Pinta-ala:  14,432 ha  
Saaria:  ei saaria 
 fiYrjänänlampi 
Yrjänänlampi  on Keski-Suomessa Konnevedellä ja HankasalmellaSauvonniemen lähellä sijaitseva lampi.
Maantietoa

Lammen pinta-ala on 14,4 hehtaaria, se on 650 metriä pitkä ja 400 metriä leveä. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Sulvallinjoen valuma-alueeseen (14.367) se kuuluu. Lammen vedenpinnan korkeus on 118 metriä mpy.
Samsung Gear Fit

Samsung Galaxy Gear Fit julkaistiin 2014 ja se on älykello jossa on erilaisia kunto-ohjelmia. Sen näyttö on 1,84 tuumaa.
Kellossa on reaaliaikainen käyttöjärjestelmä Androidin tai Tizenin sijaan.
Ypsilon Andromedae

| Upsilon Andromedae A |
| --- | --- |

HD-designaatio:  HD 9826
Muut designaatiot:  50 Andromedae, Gl 61, HR 458, BD +40°332,, LTT 10561, GCTP 331.00, SAO 37362, FK5 1045, GC 1948, CCDM 01367+4125, WDS 01368+4124A, HIP 7513
Fyysiset ominaisuudet
Näennäinen kirkkaus:  +4,09 mv
Absoluuttinen kirkkaus:  3,96 Mv
Valovoima:  3,4 aurinkoa
Spektriluokka:  F8V
Väri-indeksi:  B-V 0,54  U-B 0,06
Lämpötila:  6 095 K
Massa:  1,28 M☉
Säde:  1,6 R☉
Muuttujatyyppi:  none
Pyörimisnopeus:  pyörähdysaika: ~8 km/s (~10vrk.)
Metallipitoisuus:  100%
Ikä:  3,3 × 109
Astrometriset ominaisuudet
Tähdistö:  Andromeda
Rektaskensio (J2000):  01h 36m 47.8s
Deklinaatio (J2000):  +41° 24' 20"
Etäisyys:  43,93±0,43 valovuotta eli  13,47±0,14 parsekia
Parallaksi:  74,25 ± 0,72 mas
Säteisnopeus:  -28,9 km/s
Ominaisliike:  RA: -172,57  dekl: -381,03 mas/v
 Näkyy leveysasteiden 90° N  ja 49° S välillä. 
Ypsilon Andromedae (υ Andromedae, Ups And) on kaksoistähti, joista kellanvalkea on Aurinkoa hieman suurempi ja kuumempi tähti ja toinen on punainen kääpiö. Tähtien etäisyys toisistaan on 750 AU.